Pedro Almodóvar

pisi|Pedro Almodóvar (1988)
pisi|Pedro Almodóvar ja Penélope Cruz 2006. aastal
Pedro Almodóvar Caballero (sündinud 25. septembril 1949 Calzada de Calatravas) on hispaania filmirežissöör ja stsenarist. Ta on rahvusvaheliselt üks kõige edukamaid Hispaania filmilavastajaid.

Almodóvari sai alguse Francisco Franco surmale järgnenud perioodil La Movida Madrileña 1970. aastate teises pooles ja 1980. aastate alguses. Tema esimestele filmidele oli omane sellele perioodile iseloomulik seksuaalse ja poliitilise vabaduse tunne. 1986. aastal asutas ta filmiettevõtte El Deseo koos oma noorema venna Agustín Almodóvariga, kes on produtseerinud kõik tema filmid alates 1987. aasta filmist "Iha reeglid" ("La ley del deseo"). Tema läbimurdefilm oli "Naised närvivapustuse äärel" ("Mujeres al borde de un ataque de nervios"; 1988), mis jõudis parima võõrkeelse filmi Oscari viimase viie nominendi hulka.

Filmide "Kõik minu emast" ("Todo sobre mi madre"; 1999) ja "Räägi temaga" ("Hable con ella"; 2002) eest pälvis ta vastavalt parima võõrkeelse filmi ja parima algupärase stsenaariumi Oscari. Tema hilisemad filmid nagu "Tagasitulek" ("Volver"; 2006), "Murtud embused" ("Los abrazos rotos"; 2009), "Nahk, milles ma elan" ("La piel que habito"; 2011), "Julieta" (2016), "Valu ja hiilgus" ("Dolor y gloria"; 2019) ja "Paralleelemad" ("Madres paralelas"; 2021) on samuti olnud kõik auhindadega pärjatud. Tema esimene ingliskeelne film oli "Kõrvaltuba" ("The Room Next Door"; 2024), mis võitis Veneetsia filmifestivali peaauhinna Kuldlõvi. Ta on lavastanud ka mitu lühifilmi, sealhulgas "Inimese hääl ("The Human Voice"; 2020) ja "Kummaline eluviis" ("Strange Way of Life"; 2023).

Almodóvari filmid käsitlevad kõige sagedamini selliseid teemasid nagu iha, LGBTQ probleemid, kirg, perekond, emadus ja identiteet.

Lisaks Oscarile ja Kuldlõvile on Almodóvar pälvinud muuhulgas veel kaks Kuldgloobust (parima võõrkeelse filmi auhind filmide "Kõik minu emast" ja "Räägi temaga") viis Briti Filmi- ja Telekunsti Akadeemia auhinda, kaks Cannes'i filmifestivali auhinda, neli Césarit, kuus Goya auhinda, kuus Euroopa filmiauhinda ja kaks David di Donatello auhinda.

1997. aastal sai ta Auleegioni ordeni ja 2019. aastal Elutöö Kuldlõvi. 2009. aastal sai ta audoktorikraadi Harvardi ülikoolistTen honorary degrees awarded at Commencement | Harvard Gazette. News.harvard.edu. Retrieved on 22 May 2014. ja 2016. aastal Oxfordi ülikoolist.

 Filmograafia 
 Aasta  Pealkiri  Eestikeelne pealkiri 1980  "Pepi, Luci, Bom y otras chicas del montón"  "Pepi, Luci, Bom ja teised tüdrukud meie kvartalist" 1982  "Laberinto de pasiones"  "Kirgede labürint" 1984  "¿Qué he hecho yo para merecer esto?!!"  "Millega ma olen selle ära teeninud?" 1986  "Matador"  "Matadoor" 1987  "La ley del deseo"  "Iha reeglid" 1988  "Mujeres al borde de un ataque de nervios]"  "Naised närvivapustuse äärel" 1990  "¡Átame!"  "Seo mind! Ahelda mind!" 1991  "Tacones lejanos"  "Kõrged kontsad" 1993  "Kika"  "Kika" 1995  "La flor de mi secreto"  "Minu saladuse õis" 1997  "Carne trémula"  "Elav liha" 1999  "Todo sobre mi madre"  "Kõik minu emast" 2002  "Hable con ella"  "Räägi temaga" 2004  "La mala educación"  "Halb kasvatus" 2006  "Volver"  "Tagasitulek" 2009  "Los abrazos rotos"  "Murtud embused" 2011  "La piel que habito"  "Nahk, milles ma elan" 2013  "Los amantes pasajeros"  "Olen nii elevil" 2016  "Julieta"  "Julieta" 2019  "Dolor y gloria"  "Valu ja hiilgus" 2021  "Madres paralelas"  "Paralleelemad" 2024  "The Room Next Door"  "Kõrvaltuba"

 Isiklikku 
Almodóvar on avalikult gei. Ta on öelnud, et ta oli biseksuaal kuni 34. eluaastani. 2002. aastast on tema partner olnud näitleja ja fotograaf Fernando Iglesias, kellele on ta samuti oma filmides andnud sageli väikseid rolle.

 Viited 

 Välislingid 
 Pedro Almodóvar IMDb-s

Kategooria:Hispaania filmilavastajad
Kategooria:Sündinud 1949